ಈತ ಬರೋಬ್ಬರಿ 800 ಮಕ್ಕಳ ತಂದೆ: ಹಾಲು ಮಾರಾಟಗಾರನ ಸತ್ಯ ಬಯಲುಮಾಡಿದ ಡಿಎನ್ಎ! ಕ್ಯಾಲಿಪೋರ್ನಿಯಾ: ಕ್ಯಾಲಿಫೋರ್ನಿಯಾದ ಹಾಲು ಮಾರಾಟಗಾರನಾಗಿದ್ದ ರಾಂಡಲ್ ಸ್ಯಾನ್ ಡಿಗಿಯೋ ಸಾಮಾಜಿಕ ಜಾಲತಾಣದಲ್ಲಿ ಭಾರೀ ಸುದ್ದಿ ಮಾಡುತ್ತಿದ್ದಾರೆ. ಇದಕ್ಕೆ ಕಾರಣ, ದಶಕಗಳ ಬಳಿಕ ಈತ 800 ಮಕ್ಕಳ ತಂದೆಯೆಂಬ ಭಯಾನಕ ಸತ್ಯ ಹೊರಬಿದ್ದಿರೋದು. ಡಿಎನ್ಎ ಪರೀಕ್ಷೆ ಈತನ ಈ ಅಚ್ಚರಿಯ ಸತ್ಯವನ್ನು ಬಯಲಿಗೆಳೆದಿದೆ. ಪುರುಷರಿಗೆ ಮಕ್ಕಳಾಗುವ ಸಮಸ್ಯೆಯಿದ್ದರೆ ವೀರ್ಯದಾನಿಗಳಿಂದ ಮಕ್ಕಳನ್ನು ಪಡೆಯುವ ಪದ್ದತಿ ಎಲ್ಲರಿಗೂ ಗೊತ್ತಿದೆ. ಇಂತಹ ಸಂದರ್ಭದಲ್ಲಿ ಡಿಎನ್ಎ ಪರೀಕ್ಷೆ ಮಾಡಿದಾಗ ಅಸಲಿ ತಂದೆಯ ವಿಷಯ ತಿಳಿಯುತ್ತದೆ. ಹೀಗೆ ಕೆಲವು ಪುರುಷರು ತಮ್ಮ ವೀರ್ಯವನ್ನು ಅನೇಕ ಮಂದಿಗೆ ದಾನ ಮಾಡಿ ತಂದೆ ಆಗಿರುವುದು ಇದೆ. ಆದರೆ ಈ ಪ್ರಕರಣ ಹಾಗಿಲ್ಲ. ನಿಜಕ್ಕೂ ಈತನೇ ಮಹಿಳೆಯರ ಸಂಪರ್ಕ ಹೊಂದಿ ತಂದೆಯಾಗಿದ್ದಾನೆ! ಪ್ರಕರಣದ ಹಿನ್ನಲೆ : ಈತನ ಈ ಕಥೆ ಪ್ರಾರಂಭವಾಗುವುದೇ 1950ರ ದಶಕದಲ್ಲಿ. ಆಗ ಹಾಲು ಸುಲಭದಲ್ಲಿ ಬೀದಿಬದಿಗಳಲ್ಲಿ ಸಿಗುತ್ತಿರಲಿಲ್ಲ. ನೋಡಲು ಸ್ಫುರದ್ರೂಪಿಯಾಗಿದ್ದ ರಾಂಡಲ್, ಮನೆಮನೆಗೆ ಹಾಲು ಮಾರಾಟ ಮಾಡುತ್ತಿದ್ದ. ಅದರಲ್ಲೂ ಈತ ಹೆಚ್ಚಾಗಿ ಹಾಲು ಮಾರುತ್ತಿದ್ದುದು ಸೈನಿಕರ ಮನೆಗಳಿಗಾಗಿತ್ತು. ಅಮೆರಿಕದಲ್ಲಿ ಸೈನಿಕರ ಸಂಖ್ಯೆ ಹೆಚ್ಚಿನ ಸಂಖ್ಯೆಯಲ್ಲಿತ್ತು. ಸಹಜವಾಗಿ ಸೈನಿಕರು ಮನೆಯಿಂದ ಹೊರಕ್ಕೇ ಇರುತ್ತಿದ್ದರು. ಅವರ ಮನೆಗೆ ಹಾಲು ಕೊಡಲು ಹೋಗುತ್ತಿದ್ದ ಯುವಕ ರಾಂಡಲ್ ಸೌಂದರ್ಯಕ್ಕೆ ಅಮೆರಿಕದ ಸ್ತ್ರೀಯರು ಮಾರುಹೋಗಿದ್ದರಂತೆ. ಅವರು ಈತ ಬರುವುದನ್ನೇ ಕಾದು ಸಿಹಿ ತಿನಿಸುಗಳನ್ನು ನೀಡುತ್ತಿದ್ದರಂತೆ. ಹಾಗೆಯೇ ಅಂತಹ ಮಹಿಳೆಯರ ಜೊತೆ ಈತನ ಸಲುಗೆ ಬೆಳೆದು, ದೈಹಿಕ ಸಂಪರ್ಕದವರೆಗೂ ಹೋಗುತ್ತಿತ್ತಂತೆ. ಈ ಬಗ್ಗೆ ಖುದ್ದು ರಾಂಡಲ್ ಹೇಳಿಕೊಂಡಿದ್ದಾನೆ. ಸತ್ಯ ಬಯಲಾಗಿದ್ದು ಹೇಗೆ? ಮಹಿಳೆಯರಿಗೆ ಜನಿಸಿದ ಮಕ್ಕಳು ಬೇರೆ ಬೇರೆ ರೀತಿಯ ಮೈಬಣ್ಣ, ವಿಭಿನ್ನ ರೀತಿಯ ಕೂದಲಿನ ಹೋಲಿಕೆಯನ್ನು ಹೊಂದಿದ್ದರು. ಇದರಿಂದ ಪತಿಯಂದಿಗೆ ಸಂದೇಹ ಶುರುವಾಯಿತು. ಮಾತ್ರವಲ್ಲದೇ ತಾವು ಇಲ್ಲದಿದ್ದರೂ ಪತ್ನಿಯಂದಿರು ಖುಷಿಯಾಗಿ ಇರುವುದು ಅವರಿಗೆ ಹಲವಾರು ರೀತಿಯ ಅನುಮಾನವನ್ನು ಹುಟ್ಟುಹಾಕತೊಡಗಿತು. ಪತ್ನಿಯರು ಗರ್ಭ ಧರಿಸುವ ಸಮಯವನ್ನು ಲೆಕ್ಕ ಹಾಕಿದ ಪತಿಯಂದಿರು, ತಾವು ಆ ವೇಳೆ ದೈಹಿಕ ಸಂಪರ್ಕ ಹೊಂದಿರಲಿಲ್ಲ, ಮನೆಯಲ್ಲೂ ಇರಲಿಲ್ಲ ಎಂಬ ವಿಷಯವೂ ತಿಳಿದು ಇನ್ನಷ್ಟು ಯೋಚನೆಗೀಡು ಮಾಡಿತು. ಇದರಿಂದಾಗಿ ಹಲವರು ಮಕ್ಕಳ ಡಿಎನ್ಎ ಪರೀಕ್ಷೆಗೆ ಮುಂದಾದರು. ಆಗ ಮಗು ತಮ್ಮದಲ್ಲ ಎನ್ನುವುದು ಖಚಿತವಾಗಿತ್ತು. ಇದು ಭಾರೀ ವಿವಾದ ಸೃಷ್ಟಿಸಿ, ತಮ್ಮ ಮಕ್ಕಳ ಬಗ್ಗೆ ಸಂಶಯ ಇರುವವರೆಲ್ಲರೂ ಪರೀಕ್ಷೆ ಮಾಡಿಸಿದರು. ನಂತರ ಕೆಲವು ಪತ್ನಿಯರು ಸತ್ಯಾಂಶ ಹೊರಗೆಡವಿದಾಗ ಸಂದೇಹವಿದ್ದ ಮಕ್ಕಳ ಪರೀಕ್ಷೆ ನಡೆಸಿದ ಸಂದರ್ಭದಲ್ಲಿ ಎಲ್ಲವೂ ರಾಂಡಲ್ ಡಿಎನ್ಎ ಹೋಲುವುದು ತಿಳಿದಿದೆ. ಸುಮಾರು 800 ಮಕ್ಕಳ ತಂದೆ ಆತ ಎನ್ನುವುದು ಬಹಿರಂಗಗೊಂಡಿದೆ. ರಾಂಡಲ್ಗೆ ಈಗ 97 ವರ್ಷ. ನಾನು ಹೆಂಡತಿ ಮಕ್ಕಳಿಲ್ಲದ ಒಂಟಿ ಜೀವ ಎಂದುಕೊಂಡಿದ್ದೆ. ಎಂತಹ ಆಶೀರ್ವಾದ ಸಿಕ್ಕಿದೆ. ನನಗೆ ಈಗ ತೃಪ್ತಿಯಾಗಿದೆ ಎಂದು ಆ ದಿನಗಳನ್ನು ನೆನಪಿಸಿಕೊಂಡಿದ್ದಾರೆ. ಅಲ್ಲದೇ ಎಲ್ಲ ಮಕ್ಕಳನ್ನು ಭೇಟಿಯಾಗಲು ಕಾಯುತ್ತಿದ್ದೇನೆ ಎಂದು ಮಾಧ್ಯಮಕ್ಕೆ ನೀಡಿರುವ ಸಂದರ್ಶನದಲ್ಲಿ ಹೇಳಿಕೊಂಡಿದ್ದಾರೆ.